**Հ Ի Մ Ն Ա Վ Ո Ր ՈՒ Մ**

**«ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ**

**ԱՄՐԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Ընթացիկ իրավիճակը և իրավական ակտի ընդունման անհրաժեշտությունը**

Հայաստանի Հանրապետության վարչապետի 13.07.2022թ. թիվ 02/16.10/22679-2022 հանձնարարականով բյուջետային գլխավոր կարգադրիչ հանդիսացող մարմինների ղեկավարներին, տեսչական մարմինների ղեկավարներին հանձնարարվել է չշահագործվող (անսարք կամ շահագործման համար ոչ պիտանի կամ դուրս գրման ենթակա կամ վթարված և վերանորոգման ոչ ենթակա և այլն) ավտոմեքենաները հաշվեկշռից հանելու և Պետական գույքի կառավարման կոմիտեին հանձնելու վերաբերյալ՝ այդ թվում նաև վերջիններիս ենթակա մարմինների, պետական ոչ առևտրային կազմակերպությունների, հիմնադրամների և փակ բաժնետիրական ընկերությունների մասով ներկայացնել առաջարկություն։

Առողջապահության նախարարությունը ձեռնամուխ է եղել գույքագրել մարզային առողջապահական համակարգում առկա, սակայն շահագործման համար ոչ պիտանի ավտոտրանսպորտային միջոցները և հավաքագրված տեղեկատվության հիման վրա մշակել համապատասխան իրավական ակտի նախագիծ՝ չշահագործվող ավտոմեքենաները հետ վերցնելու և Պետական գույքի կառավարման կոմիտեին ամրացնելու վերաբերյալ։

Մարզային առողջապահական համակարգի կողմից ստացված տեղեկատվության հիման վրա մշակվել է Կառավարության որոշման սույն նախագիծը, որով նախատեսվում է որոշակի քանակությամբ տրանսպորտային միջոցներ հետ վերցնել համապատասխան մարմիններից և ամրացնել Պետական գույքի կառավարման կոմիտեին՝ դրանք հետագայում օտարելու նպատակով։

1. **Առաջարկվող կարգավորումների բնույթը**

Նախագծով նախատեսվում է փակ բաժնետիրական ընկերությունների և պետական որ առևտրային կազմակերպությունների սեփականություն հանդիսացող գույքը որպես նվիրատվություն ընդունել Հայաստանի Հանրապետությանը և կրկին ամրացնել Պետական գույքի կառավարման կոմիտեին՝ դրանք հետագայում օտարելու նպատակով։

1. **Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է Առողջապահության նախարարության աշխատակիցների կողմից:

1. **Ակնկալվող արդյունքը**

Նախագծի ընդունման արդյունքում ՀՀ մարզային առողջապահական համակարգը կձերբազատվի շահագործման համար ոչ պիտանի չշահագործվող ավտոտրանսպորտային միջոցներից:

5.**Կապը ռազմավարական փաստաթղթերի հետ.** **Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

«Հայաստանի վերափոխման ռազմավարություն 2050», «Կառավարության 2021-2026թթ. ծրագիր», ոլորտային և/կամ այլ ռազմավարությունների հետ Նախագծի կապը բացակայում է:

**6.Նախագծի ընդունման առնչությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացումների կամ նվազեցումների վերաբերյալ**

Նախագծի ընդունման կապակցությամբՀայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի նախատեսվում: